(Návrh)

ZÁKON

z ........... 2027,

ktorým sa mení a dopĺňa zákon Slovenskej národnej rady 
č. 96/1991 Zb. o verejných kultúrnych podujatiach v znení neskorších predpisov


Národná rada Slovenskej republiky sa uzniesla na tomto zákone:

Čl. I

	Zákon Slovenskej národnej rady č. 96/1991 Zb. o verejných kultúrnych podujatiach v znení zákona č. 374/2013 Z. z., zákona č. 129/2020 Z. z., zákona č. 300/2020 Z. z. a zákona č. 504/2021 Z. z. sa mení a dopĺňa takto:


1. § 1 sa dopĺňa odsekmi 4 až 9, ktoré znejú:
[bookmark: _Hlk239769115]„(4) Podujatie sa podľa miery bezpečnostného rizika delí na
a) bežné podujatie,
b) podujatie s osobitným režimom.

(5) Bežným podujatím je podujatie, pri ktorom sa nepredpokladá zvýšené riziko ohrozenia života, zdravia, majetku, verejného poriadku alebo životného prostredia.

(6) Podujatím s osobitným režimom je podujatie, na ktorom sa predpokladá účasť najmenej 5 000 účastníkov v rovnakom čase na rovnakom mieste alebo podujatie takto označené organizátorom podujatia, obcou, alebo Policajným zborom.
 
(7) Organizátor označí podujatie za podujatie s osobitným režimom, ak taký záver vyplynie z analýzy hodnotenia rizík. Organizátor je povinný spracovať analýzu hodnotenia rizík pri podujatí, pri ktorom je predpoklad zvýšeného rizika ohrozenia života, zdravia, majetku,  verejného poriadku alebo životného prostredia, a to najmenej 30 dní pred začiatkom podujatia. 

(8) Vzor hodnotenia analýzy rizík ustanoví všeobecne záväzný právny predpis, ktorý vydá Ministerstvo vnútra Slovenskej republiky (ďalej len „ministerstvo vnútra“). 

(9) Obec alebo Policajný zbor môže na základe dostupných informácií označiť podujatie za podujatie s osobitným režimom, o čom sú povinní bezodkladne upovedomiť organizátora spolu s odôvodnením.“.  

2. § 2 znie:
„§ 2

[bookmark: _Hlk239769180]Organizátorom podujatia môže byť fyzická osoba, fyzická osoba – podnikateľ alebo právnická osoba.“.

3. V § 3 ods. 1 sa slovo „Usporiadateľ“ nahrádza slovom „Organizátor“ a slovo „usporiadať“ slovom „organizovať“. 

4. V § 3 odseky 2 a 3 znejú:
[bookmark: _Hlk239769343][bookmark: _Hlk239079216][bookmark: paragraf-3.odsek-2.text][bookmark: paragraf-3.odsek-2]     „(2) V oznámení sa uvedie označenie a adresa organizátora, názov a obsahové zameranie podujatia, miesto a čas jeho konania a označenie, či ide o podujatie s osobitným režimom. Ak ide o podujatie s osobitným režimom, organizátor je povinný uviesť aj záver analýzy hodnotenia rizík podujatia a návrh bezpečnostného plánu; ak je z charakteru podujatia zrejmé, že pôjde o podujatie s osobitným režimom, organizátor môže k oznámeniu priložiť iba návrh bezpečnostného plánu. V jednom oznámení možno uviesť aj viac podujatí. Vzor oznámenia ustanoví všeobecne záväzný právny predpis, ktorý vydá ministerstvo vnútra.

(3) Oznámenie určené obci treba podať na obecnom úrade najneskôr 7 dní pred konaním bežného podujatia a najneskôr 30 dní pred konaním podujatia s osobitným režimom.  Zmeny v údajoch uvedených v oznámení je organizátor povinný oznámiť obci bezodkladne.“.

5. V § 3 sa za odsek 3 vkladá nový odsek 4, ktorý znie:
[bookmark: _Hlk239769406]„(4) Ak je organizátorom podujatia s osobitným režimom obec, oznámi skutočnosti podľa odseku 1 Policajnému zboru; odseky 2 a 3 sa na oznámenie vzťahujú rovnako.“.

Doterajší odsek 4 sa označuje ako odsek 5.
 
6. V § 3 ods. 5 sa slovo „Usporiadatelia“ nahrádza slovom „Organizátori“ a slovo „usporadúvanie“ slovom „organizovanie“.

7.  Poznámka pod čiarou k odkazu 1 znie:
[bookmark: _Hlk239078132]     „1) Zákon č. 455/1991 Zb. o živnostenskom podnikaní (živnostenský zákon) v znení neskorších predpisov.“.
                                                                                                                                                   
8. V § 4 ods. 1 sa slovo „usporiadateľovi“ nahrádza slovom „organizátorovi“.

9. V § 4 sa za odsek 2 vkladajú nové odseky 3 a 4, ktoré znejú:
[bookmark: _Hlk239079465][bookmark: _Hlk239769613]     „(3) Obec môže zakázať podujatie s osobitným režimom, ak si organizátor nesplní oznamovaciu povinnosť a ostatné povinnosti podľa tohto zákona; ak je organizátorom podujatia obec, podujatie môže zakázať Policajný zbor. 

(4) Obec zakáže podujatie s osobitným režimom, ak koordinačný orgán neschváli bezpečnostný plán; ak je organizátorom podujatia obec, podujatie zakáže Policajný zbor.“.

     Doterajší odsek 3 sa označuje ako odsek 5.

10. V § 4 ods. 5 sa za slovo „2“ vkladajú slová „až 4“.

11. Nadpis § 5 znie: „Organizátor“.

12. V § 5 ods. 1 sa slovo „Usporiadateľ“ nahrádza slovom „Organizátor“. 

13. Poznámka pod čiarou k odkazu 3 znie:
[bookmark: _Hlk239769767][bookmark: _Hlk239080721]„3) Napríklad zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov,  zákon č. 314/2001 Z. z. o ochrane pred požiarmi v znení neskorších predpisov, zákon č. 595/2003 Z. z. o dani z príjmov v znení neskorších predpisov, zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, zákon č. 185/2015 Z. z. Autorský zákon v znení neskorších predpisov.“.

14. V § 5 ods. 2 sa slovo „Usporiadateľ“ nahrádza slovom „Organizátor“, slovo „usporiadateľovi“ slovom „organizátorovi“ a slovo „usporiadateľ“ slovom „organizátor“.

15. § 5 sa dopĺňa odsekmi 3 a 4, ktoré znejú:
[bookmark: _Hlk239825336]     „(3) Organizátor zabezpečí prostredníctvom bezpečnostného manažéra vypracovanie záverečného vyhodnotenia bezpečnosti podujatia  s osobitným režimom a do siedmich dní od skončenia podujatia ho predloží komisii. Záverečné vyhodnotenie obsahuje najmä
1. počet incidentov zaznamenaných počas konania podujatia s osobitným režimom a ich popis,
1. počet účastníkov podujatia s osobitným režimom,
1. počet zranených osôb a
1. iné významné skutočnosti alebo udalosti.

(4) Organizátor zabezpečí vypracovanie a predloženie záverečného vyhodnotenia bezpečnosti podujatia podľa odseku 3 aj v prípade bežného podujatia, ak bol počas konania podujatia ohrozený život, zdravie, majetok, verejný poriadok alebo životné prostredie.“.


16. Za § 5 sa vkladajú § 5a až 5f, ktoré vrátane nadpisov znejú:
[bookmark: _Hlk239080035]„§ 5a
Podujatie s osobitným režimom

(1) [bookmark: _Hlk241833726] Organizátor je povinný pri podujatí s osobitným režimom plánovať a prijímať primerané bezpečnostné opatrenia a spolupracovať s Policajným zborom. Pri predpokladanej účasti nad 10 000 účastníkov v rovnakom čase na rovnakom mieste je organizátor povinný zabezpečiť bezpečnú prepravu účastníkov podujatia. 

(2) Pri podujatí s osobitným režimom je organizátor povinný určiť bezpečnostného manažéra verejných kultúrnych podujatí (ďalej len „bezpečnostný manažér“).

(3) Bezpečnostný manažér vypracuje bezpečnostný plán podujatia a predloží ho  koordinačnému orgánu. 

(4) Bezpečnostný plán obsahuje najmä
a) kapacitné limity a kontrolu hustoty davu,
b) režim vstupu a výstupu, 
c) riadenie pohybu davu,
d) evakuačné postupy a núdzové scenáre,
e) zabezpečenie ochrany pred násilnými incidentmi,
f) zdravotné a hygienické zabezpečenie pre účastníkov,
g) protipožiarne opatrenia,
h) plán organizácie dopravy,
i) komunikačný plán a spôsob informovania účastníkov,
j) spoluprácu a koordináciu na mieste konania podujatia s Policajným zborom, obcou a ďalšími zložkami integrovaného záchranného systému.

(5) Organizátor je povinný zabezpečiť realizáciu schváleného bezpečnostného plánu počas celého podujatia.
[bookmark: _Hlk235015916]
§ 5b 
Bezpečnostný manažér 

(1) Bezpečnostným manažérom môže byť fyzická osoba, ktorá
a) dosiahla vek 21 rokov,
b) má plnú spôsobilosť na právne úkony,
c) je zdravotne spôsobilá,
d) je bezúhonná,
e) má odbornú spôsobilosť na výkon činnosti bezpečnostného manažéra pre riadenie a bezpečnosť verejných kultúrnych podujatí (ďalej len „odborná spôsobilosť“).

(2) Zdravotná spôsobilosť sa preukazuje lekárskym posudkom o zdravotnej spôsobilosti osoby na prácu.5)

(3) Bezúhonnosť sa preukazuje výpisom z registra trestov.6) Za bezúhonného sa na účely tohto zákona považuje ten, kto nebol právoplatne odsúdený za
a) obzvlášť závažný zločin,
b) úmyselný trestný čin proti životu a zdraviu, úmyselný trestný čin proti slobode a ľudskej dôstojnosti, úmyselný trestný čin všeobecne nebezpečný, úmyselný trestný čin proti republike, úmyselný trestný čin proti poriadku vo verejných veciach alebo
c) iný trestný čin ako je uvedený v písmenách a) a b), ak bol trestný čin spáchaný so zbraňou, násilím, hrozbou bezprostredného násilia, hrozbou inej ťažkej ujmy, s použitím nátlaku alebo v súvislosti s účasťou na verejnom podujatí.

(4) Stratu zdravotnej spôsobilosti, zmenu spôsobilosti na právne úkony a stratu bezúhonnosti je bezpečnostný manažér povinný bezodkladne oznámiť komisii, ktorá vydala osvedčenie o odbornej spôsobilosti bezpečnostného manažéra verejných kultúrnych podujatí (ďalej len „osvedčenie“).

(5) Bezpečnostný manažér zodpovedá najmä za
a) vypracovanie a predloženie bezpečnostného plánu podujatia koordinačnému orgánu na schválenie,
b) implementáciu a aktualizáciu bezpečnostného plánu podujatia,
c) riadenie bezpečnosti podujatia pred začatím, počas priebehu a po skončení  podujatia,
d) koordináciu a spoluprácu s obcou, Policajným zborom a ďalšími zložkami integrovaného záchranného systému počas podujatia, 
e) monitorovanie bezpečnostnej situácie a prijímanie operatívnych opatrení počas podujatia,
f) vypracovanie záverečného hodnotenia bezpečnosti podujatia.

(6) Bezpečnostný manažér musí byť počas konania podujatia fyzicky prítomný a riadiť bezpečnosť na podujatí. Bezpečnostný manažér môže svojimi úlohami dočasne poveriť iného bezpečnostného manažéra.

(7) Bezpečnostný manažér môže vykonávať svoju činnosť len na základe osvedčenia  podľa § 5f.

§ 5c 
Odborná spôsobilosť

(1) Odbornú spôsobilosť získava fyzická osoba úspešným vykonaním skúšky odbornej spôsobilosti (ďalej len „skúška“).

(2) Odborná spôsobilosť zahŕňa vedomosti a praktické zručnosti najmä v oblasti
a) právnych predpisov upravujúcich organizovanie verejných kultúrnych podujatí,
b) hodnotenia rizík a analýzy hrozieb,
c) riadenia davu a bezpečnosti zhromaždení,
d) ochrany mäkkých cieľov a preventívnych bezpečnostných opatrení,
e) evakuácie, krízového riadenia a reakcie na mimoriadne udalosti,
f) spolupráce s Policajným zborom a ďalšími zložkami integrovaného záchranného systému a orgánmi verejnej správy.

(3) Odborná spôsobilosť sa preukazuje osvedčením podľa § 5f.

§ 5d 
Komisia

(1) Komisiu na overenie odbornej spôsobilosti bezpečnostného manažéra ustanovuje ministerstvo vnútra.

(2) Komisia má päť členov. Predsedom komisie je zástupca Policajného zboru. 

(3) Členov komisie vymenúva ministerstvo vnútra. Komisia sa skladá z
a) jedného zástupcu Hasičského a záchranného zboru,
b) jedného zástupcu ministerstva vnútra, 
c) dvoch zástupcov Policajného zboru,
d) jedného zástupcu zdravotnej záchrannej služby.

(4) Komisia
a) vykonáva skúšku,
b) vydáva osvedčenie, 
c) podieľa sa na vypracovaní metodického usmernenia podľa § 6a ods. 1 písm. c).

(5) Podrobnosti o úlohách komisie a úlohách predsedu komisie ustanoví všeobecne záväzný právny predpis, ktorý vydá ministerstvo vnútra.
[bookmark: _Hlk235015533]
§ 5e
Skúška 

(1) Žiadosť o vykonanie skúšky sa podáva ministerstvu vnútra. K žiadosti sa priložia náležitosti podľa § 5b ods. 1 písm. a) až d) a odseku 3.

(2) Skúška sa vykonáva na základe žiadosti
a) obce, právnickej osoby alebo fyzickej osoby – podnikateľa, ktorá žiada o vykonanie skúšky pre svojho zamestnanca,
b) fyzickej osoby.

(3) O vykonanie skúšky môže požiadať osoba, ktorá
a) získala vysokoškolské vzdelanie druhého alebo tretieho stupňa v študijnom odbore, bezpečnostné vedy alebo v oblasti bezpečnostných služieb, 
b) vykonávala najmenej päť rokov prax v oblasti organizovania podujatí alebo vykonávala najmenej päť rokov bezpečnostnú prax v ozbrojenom bezpečnostnom zbore, alebo
c) získala mikroosvedčenie podľa osobitného predpisu7) vo vzdelávacom programe bezpečnostný manažér verejných kultúrnych podujatí.

(4) Skúška pozostáva z
a) teoretickej časti,
b) praktickej časti.

(5) Skúškou sa overuje najmä 
a) znalosť právnych predpisov,
b) schopnosť identifikovať a vyhodnotiť riziká,
c) schopnosť navrhovať a implementovať opatrenia,
d) schopnosť vypracovať analýzu hodnotenia rizík a bezpečnostný plán,
e) schopnosť riadiť bezpečnosť podujatia v reálnom čase,
f) schopnosť koordinovať činnosť viacerých subjektov.

(6) [bookmark: _Hlk235015521]Ak osoba nevyhovie skúške, môže jedenkrát vykonať opravnú skúšku. Ak osoba nevyhovie ani opravnej skúške, môže požiadať o opakovanú skúšku najskôr jeden rok od absolvovania opravnej skúšky.

(7) [bookmark: _Hlk235015481]Na žiadosť o opakovanú skúšku sa vzťahuje ustanovenie § 5e ods. 2 rovnako.

(8) [bookmark: _Hlk235016589]Ak sa osoba nedostaví na skúšku, opravnú skúšku alebo opakovanú skúšku bez dostatočného ospravedlnenia, má sa za to, že skúšku, opravnú skúšku alebo opakovanú skúšku nevykonala úspešne.

(9) Komisia vykonáva skúšky, opravné skúšky a opakované skúšky v termínoch, ktoré zverejní ministerstvo vnútra na svojom webovom sídle.

(10) Bezpečnostný manažér môže požiadať o vykonanie skúšky najneskôr 60 dní pred skončením platnosti osvedčenia; ministerstvo vnútra určí termín skúšky tak, aby bezpečnostný manažér mohol vykonať skúšku a opravnú skúšku v čase platnosti osvedčenia.

(11) Podrobnosti o náležitostiach skúšky, opravnej skúšky a opakovanej skúšky ustanoví všeobecne záväzný právny predpis, ktorý vydá ministerstvo vnútra.

[bookmark: _Hlk235015729]§ 5f 
Osvedčenie 

(1) Osobe, ktorá úspešne vykonala skúšku, vydá komisia osvedčenie o odbornej spôsobilosti bezpečnostného manažéra kultúrneho podujatia.

(2) Osvedčenie obsahuje 
a) identifikačné údaje osoby v rozsahu meno, priezvisko, dátum narodenia,
b) dátum vydania a dobu platnosti osvedčenia,
c) číslo osvedčenia,
d) odtlačok pečiatky a podpis predsedu komisie. 

(3) Osvedčenie sa vydáva s platnosťou na 7 rokov. Po skončení platnosti osvedčenia a po úspešnom vykonaní skúšky podľa § 5e vydá komisia bezpečnostnému manažérovi nové osvedčenie. 

(4) Osvedčenie je verejná listina. 

(5) Komisia odníme bezpečnostnému manažérovi osvedčenie, ak
a) došlo k závažnému alebo opakovanému porušeniu povinností bezpečnostného manažéra,
b) na základe konania alebo nekonania bezpečnostného manažéra vzniklo ohrozenie účastníkov  podujatia.

(6) Platnosť osvedčenia zaniká
a) stratou bezúhonnosti bezpečnostného manažéra, 
b) stratou zdravotnej spôsobilosti bezpečnostného manažéra, 
c) stratou spôsobilosti na právne úkony bezpečnostného manažéra,
d) skončením jeho platnosti.“.

Poznámky pod čiarou k odkazom 5 až 7 znejú:
[bookmark: _Hlk239825700][bookmark: _Hlk239080635]„5) § 16 ods. 1 písm. a) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 204/2014 Z. z.
6) § 12 zákona č. 192/2023 Z. z. o registri trestov a o zmene a doplnení  niektorých zákonov.
7) § 8 zákona č. 292/2024 Z. z. o vzdelávaní dospelých a o zmene a doplnení niektorých zákonov v znení zákona č. 325/2025 Z. z.“.

17. [bookmark: _Hlk239825762]V § 6 ods. 1 sa na konci pripája táto veta: „Ak je organizátorom podujatia obec, na konanie podujatia dozerá Policajný zbor; odseky 2 a 3 sa vzťahujú rovnako.“.

18. V § 6 ods. 2 sa slovo „usporiadateľa“ nahrádza slovom „organizátora“.

19. V § 6 ods. 3 sa slovo „usporiadateľovi“ nahrádza slovom „organizátorovi“.

20. § 6 sa dopĺňa odsekmi 4 až 8, ktoré znejú:
[bookmark: _Hlk239081638][bookmark: _Hlk239825892]       „(4) Obec je povinná zvolať zasadnutie koordinačného orgánu tak, aby sa konalo do piatich dní od oznámenia podľa § 3 ods.1, ak ide o podujatie s osobitným režimom. 

(5) Koordinačný orgán je pracovná skupina zriadená obcou a je tvorená
a) zástupcom obce,
b) zástupcom Policajného zboru,
c) zástupcom Hasičského a záchranného zboru,
d) zástupcom poskytovateľa zdravotnej záchrannej služby,
e) organizátorom podujatia a bezpečnostného manažéra, 
f) ďalšími dotknutými subjektmi podľa povahy podujatia. 

(6) Koordinačný orgán
a) prerokúva navrhnuté bezpečnostné opatrenia podujatia,
b) posudzuje hodnotenie analýzy rizík a návrh bezpečnostného plánu podujatia,
c) vydáva odporúčania na zabezpečenie ochrany života, zdravia, majetku a verejného poriadku,
d) koordinuje postup dotknutých subjektov pri príprave podujatia, 
e) schvaľuje návrh bezpečnostného plánu podujatia. 

(7) Koordinačný orgán posudzuje a vyhodnocuje bezpečnostné riziká aj počas podujatia a na základe ich posúdenia môže určovať primerané podmienky, ktoré smerujú k ochrane života, zdravia, majetku a verejného poriadku a ktoré je organizátor povinný rešpektovať.

(8)    Ak organizátor bez vážneho dôvodu nerešpektuje odporúčania podľa odseku 7, a tým môže dôjsť k ohrozeniu bezpečnosti podujatia, obec môže rozhodnúť o jeho prerušení; ak dôjde k ohrozeniu bezpečnosti podujatia, obec konanie podujatia zakáže.“.

21. Za § 6 sa vkladá § 6a, ktorý znie:
[bookmark: _Hlk239825963][bookmark: _Hlk239081747]„§ 6a

[bookmark: _Hlk239825943](1) Ministerstvo vnútra
a) vedie a aktualizuje zoznam odborne spôsobilých osôb, 
b) vedie evidenciu podujatí s osobitným režimom, 
c) vydáva a aktualizuje v spolupráci s komisiou metodické usmernenie v oblasti bezpečnosti podujatí, ktoré zverejní na svojom webovom sídle; metodické usmernenie vychádza z medzinárodných štandardov a vyhodnotenia podujatí s osobitným režimom podľa § 5b ods. 5 písm. f).

(2)  Zoznam podľa odseku 1 písm. a) obsahuje 
a) osobné údaje odborne spôsobilých osôb v rozsahu uvedenom v osvedčení, 
b) dátum a miesto vykonania skúšky, opravnej skúšky a opakovanej skúšky, 
c) evidenčné číslo osvedčenia.“.

22. § 7 znie:
[bookmark: _Hlk239081804]„§ 7

(1) [bookmark: paragraf-7.odsek-1.text][bookmark: paragraf-7.odsek-1]Organizátorovi podujatia s osobitným režimom,  môže obec uložiť pokutu 
a) do 2 500 eur za nesplnenie oznamovacej povinnosti podľa § 3,
b) do 50 000 eur za usporiadanie podujatia, ktoré bolo zakázané, 
c) do 50 000 eur za nedodržanie bezpečnostného plánu,
d) do 50 000 eur za nerešpektovanie a nedodržanie podmienok určených podľa § 6 ods. 7,
e) do 50 000 eur za nerešpektovanie rozhodnutia podľa § 6 ods. 8, 
f) do 2 500 eur za porušenie iných povinností organizátora podľa tohto zákona.

(2) Organizátorovi bežného podujatia môže obec uložiť pokutu
a) do 500 eur za nesplnenie oznamovacej povinnosti, 
b) do 1000 eur za usporiadanie podujatia, ktoré bolo zakázané,
c) do 500 eur za porušenie iných povinností organizátora.

(3) Pri ukladaní pokuty a jej výmery sa prihliadne na závažnosť konania a na jeho následky, na okolnosti konania a  na mieru zavinenia. 

(4) Ak je organizátorom podujatia obec, pokutu ukladá príslušný okresný úrad.

(5) Pokuty sú príjmom obce; ak je organizátorom podujatia obec, pokuty sú príjmom štátneho rozpočtu.“.

23. Za § 7 sa vkladá § 7a, ktorý vrátane nadpisu znie:
[bookmark: _Hlk240546155][bookmark: _Hlk239081874]„§ 7a
Spracúvanie osobných údajov

(1) Na účel organizácie podujatí obec spracúva osobné údaje v rozsahu uvedenom v oznámení.

(2) Na účel vykonania skúšky komisia spracúva osobné údaje v rozsahu uvedenom v žiadosti a osvedčení.“.

24. Za § 8e sa vkladá § 8f, ktorý znie:
[bookmark: _Hlk239081962][bookmark: _Hlk239826110]„§ 8f
Prechodné ustanovenie k úpravám účinným od 1. mája 2027


Ustanovenia o podujatiach s osobitným režimom sa prvýkrát uplatnia pri podujatiach uskutočnených po 1. marci 2028.“.

Čl. II

Tento zákon nadobúda účinnosť 1. mája 2027.

